text: Tusindvis af arbejdspladser forsvinder
  15 september 2012 kl. 08.54
  Hvis EUs planer om at liberalisere transportmarkedet gennemføres, vil konsekvensen i værste fald være at samlige danske arbejdspladser i sektoren er væk om 15-20 år. Det vurderer DTL og 3F.
  Den uhyggelige udvikling kan læses i en rapport udarbejdet af Dansk Transport og Logistik i samarbejde med fagforbundet 3F.
  Arbejdspladserne vil i stedet blive overtaget af billige østeuropæiske chauffører.
  Udviklingen er allerede i fuld gang. På blot to år (2008 - 2010) er der forsvundet 8.000 arbejdspladser i transportsektoren. Der er forsvundet 5.700 danske lastbiler fra 2008 til 2011.
  3.432 danske lastbiler kører lige nu på udenlandske nummerplader.
  I forbindelse med en transportmesse i Padborg lørdag gjorde bl.a. Ole Bang Jensen, der er formand for de sønderjtyske vognmænd, transportyminister Henrik Dam Kristensen opmærksom på de dystre udsigter for branchen og konsekvenserne i form af milliardtab for det danske samfund.
  Rapporten kan læses på DTLs hjemmeside (www.dtl.eu/) - tryk på Cabotagerapport.
  Liberaliseringen i EU skal ske fra 2014 men er mødt med voldsomme protester fra vognmænd og fagforeninger
  Link til rapport - Tryk på linket Cabotagerapport
  